EMV1 arvestuses asus võistlustulle 4 ekipaaži, kellest lõpuni jõudis 1, seega klassivõidu võtsid Margus Murakas – Rainis Nagel (Audi S1), kes kaotasid absoluutarvestuse parimatele 8 minutit ja 41,4 sekundit.
#000002
EMV5 ehk 4WD E12 klassis toimunud Eesti – Läti duellis jäid sel korral peale lätlased Edijs Bergmanis – Ivo Pukis (Mitsubishi Lancer EVO 9), kes tõusid liidriks peale Allan Popov – Aleksander Prõttsikov (Mitsubishi Lancer EVO 9) tehnilisi probleeme viimasel katsel. Teisele kohale sõitsid ennast vennad Kristo ja Raido Subi (Mitsubishi Lancer EVO 9), kes kaotasid viimase katse finishis klassi liidritele 56,5 sekundit. Neliveoliste EMV5 klassi kolmanda koha saavutasid lätlased Emils Blums – Didzis Eglitis (Mitsubishi Lancer EVO 9), kes jäid viimase katse lõpuks klassi liidritest maha 1 minuti ja 15,6 sekundit.
#000005
EMV9 ehk veokaklassi arvestuses võtsid võidu Veiko ja Toivo Liukanen (GAZ 51), kes edestasid teisele kohale tulnud Rainer Tuberik – Raido Vetesina (GAZ 51) kõigest 0,7 sekundiga. Kolmandale kohale platseerusid aga Martin Kio – Jüri Lohk (GAZ 51), kaotades võitjatele 39,7 sekundit.
#000009
Esimene võistlusauto sõidab üle Saaremaa Rally poodiumi reedel, 7. oktoobri õhtul kell 17:30 Kuressaare linna keskväljakult ning esimesele katsele antakse start kell 18:28, milleks on 17,29km pikkune Läbara kiiruskatse Sõrves.
#000012
Võistluste direktor, Villi Pihl ütles: “Kogu ralli korraldustiim teeb veel viimaseid pingutusi ja ettevalmistusi, et 55. Saaremaa Rally tuleks meeldejääv, vägev ja mönus nii sõitjatele kui ka pealtvaatajatele. Oleme võistlustrassi juba üles seadnud ja jäänud on veel viimane lihv enne kui rallimehed ja -naised neljapäeval rajaga tutvuma lähevad. Ootame Saaremaale kõiki vanu ja uusi rallisõpru, sest üheskoos on vaja maha pidada üks kena juubeliralli. Soovin kõigile vingeid rallielamusi ning nautige meie kaunist sügisest Saaremaad!”Pealtvaatajad nii siitpoolt kui ka sealtpoolt merd on rallile igati teretulnud. Kiiruskatsed on tasulised ja külastajatel tuleb soetada rallipass hinnaga 20€, mis kehtib mõlemal päeval kõikidel katsetel, peale rallipassi on võimalus soetada katsetele viivatelt ligipääsuteedelt ka katsepõhiseid pääsmeid hinnaga 10€. Lapsed kuni 15. eluaastani (k.a) pääsevad kiiruskatsetele tasuta. Ralli hoolduspark on aga kõigile huvilistele tasuta.
#000013
Piletid ja ralli meened on müügil Saare Selveri (Tallinna 67) müügipunktis ja S-Link kaupluses (Pikk 42b) asuvast rallipoest. Pealtvaatajatele mõeldud info leiab Saaremaa ralli ametlikust ajakirjast, mis on müügil nii rallipoodides kui ka Saare Kütuse tanklates.
#000014
Võistlust on võimalik jälgida ka telepildi vahendusel Delfi TV-st, kust näeb otsepilti 5., 10. ja 12. kiiruskatsest. Lisaks tegutseb Kadi raadio sagedusel 90,5MHz ralliraadio, mis edastab operatiivset infot ja osalejate emotsioone ning kommentaare kõikide kiiruskatsete lõpust. Reedesest linnakatsest ja mõlemast poodiumist näeb aga otsepilti Eesti Autospordi Liidu YouTube’i kanali vahendusel, mis on leitav SIIT.
#000015
Tänavu oma 55. juubelit tähistavale Saaremaa Rally’le antakse pidulik start reedel, 7. oktoobril 2022 kell 17:30 Kuressaare linna keskväljakult. Võistlustrassi pikkuseks on korraldajad tänavu planeeritud 608,40km, millest lisakatsed moodustavad 133,97km (85% kruus ja 15% asfalt). Kokku tuleb võistlejatel läbida 13 kiiruskatset, millest 3 sõidetakse reedel ja 10 laupäeval.
#000018
Saaremaa Rally direkor, Villi Pihl ütles: “Tänavune Saaremaa Rally kannab juba järjekorranumbrit 55 ja see ilmestab hästi, kui oluline on see sündmus nii Saaremaa kui ka rallirahva kogukonna jaoks. Oleme korraldustiimiga teinud juba pikalt ettevalmistusi selleks, et juubelihõnguline võistlus oleks põnev ja meeldejääv nii võistlejatele aga ka kaasaelajatele. Võistlustrassi kokkupanekul lähtusime traditsioonidest, aga oleme taaskord toonud sisse ka uusi lõike, et ka vanadel kaladel ikka pilk terav püsiks ja kõik lihasmälust ei tuleks. Ootame kõiki vanu ja uusi rallisõpru juba oktoobrikuu teisel nädalavahetusel Saaremaale, et pidada maha hooaja köige mönusam ralli ning tähistada juubelit väärikalt.”
#000019
Kõigil huvilistel tasub pilk peal hoida Saaremaa Rally veebilehel () ja sotsiaalmeedia kontodel. Juba õige pea hakkab sinna laekuma lisainfot katsete, pääsmete ja muu olulise kohta.
#000020
Võistlejate ja meedia eelregistreerimine lõpeb esmaspäeval, 26. septembril kell 21:00.Ralli dokumendid ja olulise info leiab siit: õistlusele registreeruda saab siin: registreerimine toimub siin: 
#000022
Võistlejaid on ees ootamas ajaloo üks pikimaid Saaremaa rallisid, kus kahe võistluspäeva jooksul tuleb rallimeestel ja -naistel läbida kokku 14 kiiruskatset, millest vaid 4 on korduvad. Raja pikkuseks on sel aastal planeeritud 513,14 kilomeetrit, millest lisakatsed moodustavad 132,02 kilomeetrit, kusjuures esimesel võistluspäeval toimub võidukihutamine suures osas asfaltkattega teedel.
#000024
Võistluste direktor Villi Pihl: „Tänavune võistlustrass saab olema põnev ja katsumusterohke nii vanadele kaladele kui ka noorematele ralliässadele. Oleme püüdnud raja koostamisel jätta sisse vanu häid klassikuid, aga samas tuua juurde ka uusi ja huvitavaid lõike. Näiteks sõidetakse esimene võistluspäev suures osas asfaltkattega teedel, mis on rallisõitjatele kindlasti parajaks väljakutseks, kuna seda tuleb teha võistlusautoga, millel on kruusaseade. Laupäeval aga saab oma oskused proovile panna traditsioonilisematel katsetel, kust ei puudu kiviaiad ja tehnilised kitsad sektsioonid.“
#000025
Pealtvaatajad on Saaremaa ralli katsetele ja hooldusparki teretulnud, kuid korraldaja palub arvestada, et seoses COVID-19 viiruse leviku tõusuga on Eesti Vabariigis rakendatud ürituste läbiviimise osas lisameetmeid. Seetõttu tuleb kõigil osapooltel üritusele tulles esitada üks allolevatest dokumentidest:1) COVID-19 vastu vaktsineerimise tõend;2) COVID-19 läbipõdemise tõend (viimase 6 kuu jooksul);3) Negatiivset tulemust tõendava antigeeni kiirtesti sertifikaat (mitte vanem kui 48h) ja peab kehtima ka laupäevasel (08.10.2021) võistluspäeval;4) Negatiivset tulemust tõendava PCR-testi sertifikaat (mitte vanem kui 72h) ja peab kehtima ka laupäevasel (08.10.2021) võistluspäeval.
#000026
Saaremaa ralli katsetele ja hooldusparki pääseb vaid piletiga, ühe pääsme maksumus on 20€, pääse kehtib mõlemal päeval kõigil katsetel. Võimalik on soetada 5€ eest ka üksiku katse pääse.
#000027
Ralli pääsmed, meened ja ajakiri tulevad müügile alates 5. oktoobrist:
#000029
Ralli direktor Villi Pihl lisas: „Võistluse läbiviimise eelduseks on COVID-19 viiruse leviku tõkestamisega seotud ettekirjutuste ja lisameetmete järgimine ning seetõttu tuleb paraku ka meil neid rakendada. Kindlasti tekitavad need meetmed erinevates osapooltes teatud ebamugavusi, kuid selleks, et võistlus toimuda saaks, tuleb meil nendest piirangutest kinni pidada. Samas usun, et ühte tõelist rallifänni see ei takista ja 54. Saaremaa ralli kindlasti ära ei jää. Soovin kogu korraldusmeeskonna poolt kõigile mönusaid rallielamusi!“
#000031
Saaremaa rallit on võimalik nii reedel kui ka laupäeval jälgida telepildi vahendusel Delfist ja lisaks kuulata ka ralliraadiot Kadi raadio Saaremaa sagedusel 90,5MHz, mis toob kõigi kuulajateni otseülekandena värskeimad sündmused ralliradadelt koos katse lõpu kommentaaridega. Ralli ajakava, katsete kaardid ja kirjeldused ning huvitavad lood leiab ametlikust Saaremaa Rally ajakirjast, mis ilmub juba järgmisel kolmapäeval, 5. oktoobril ning on saadaval kõigis Saaremaa Rally ametlikes müügipunktides.
#000032
54. Saaremaa ralli on autoralli Terminal Oil Eesti lahtiste meistrivõistluste sarja 5. etapp klassidele EMV1, EMV5, EMV6, EMV7 ja EMV8; 7. etapp klassidele EMV2, EMV3 ja EMV4; 4. etapp klassidele EMV9 ja EMV10 (võistkondlik arvestus). Kahe võistluspäeva jooksul sõidetakse kokku 14 kiiruskatset, millest korduvate lisakatsete arv on 4.
#000033
Saaremaa ralliga seonduva info, tulemused ja uudised leiab lehelt .
#000034